Koop Konsortium Merino ooi-eenhede. Dis 'n veilige belegging in vee, sonder om by die bestuur van 'n boerdery betrokke te raak
Die Konsortium-span open vandag vir jou die deure na hul wêreld: die wye, oop vlaktes van die Karoo, waar hulle met toewyding en trots ‘n top Merino teel. Díe barre deel van Suid-Afrika word deur droogtes geteister en deur temperature van uiterstes gekenmerk. Die somers is warm (40+°C) en die winters daal onder vriespunt. Dis in hierdie harde wêreld waar die Konsortium-Merino sy ware kleure toon.
Die Merino het die vermoë om in ekstensiewe toestande 'n winsgewende inkomste vir sy eienaar te verseker. Menige boer in Suid-Afrika behaal landswyd met Konsortium-Merino sukses en kom keer-op-keer terug vir meer. Soos wat jou omgewing en sy gepaardgaande voeding verbeter, sorg Konsortium-Merino dat hy sy produksievermoë dienooreenkomstig verbeter - sonder om in veseldikte te spring.
Kom deel vandag in die visie van die Konsortium-span. Ervaar hul entoesiasme en passie. Stap die pad waarlangs hul Merino-drome 'n werklikheid word.